ועדת הכספים, כנסת 20, פרוטוקול מספר 1018, 2018-04-30 10:00

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר-היום: היערכות למשבר המתפתח בשוק הקמעונאות המקומי, הצעתו של חבר הכנסת הרצוג.

משה גפני: הצעה דחופה לסדר-היום: כוונת רשות המיסים להעלות את המיסוי על הרכישות באינטרנט.

משה גפני: ראשית, אני מאחל לכולם כנס טוב, פורה ובריא ושהכול יהיה לטובה.

משה גפני: ועדת הכספים תפעל בלי אינטרסים והממשלה תפעל באופן מקצועי.

משה גפני: חבר הכנסת הרצוג, יושב ראש האופוזיציה, ברוך הבא.

משה גפני: אני מבקש להגיד לחברי הוועדה.

משה גפני: פעמיים משרד האוצר שיקר לי.

משה גפני: פעם אחת, כשהוא אמר שהוא מביא את הנושא של העלאת גיל הפרישה לוועדת השרים ושזה אמור להיות מאושר בקריאה טרומית כדי שנתחיל לדון.

משה גפני: הפעם השנייה היתה אתמול, כשאמרו לי שמעלים את נושא ההחלטה בעניין גיל הפרישה ולא העלו את זה.

משה גפני: לא משנה, דחו.

משה גפני: אני מבקש לומר לחברי הוועדה.

משה גפני: המילה שלי היא מילה.

משה גפני: אני לא משקר ואני לא אומר דברים שאינם נכונים.

משה גפני: הבאתי את חברי הוועדה לתמוך בהעלאת גיל הפרישה לנשים, שזה היה דבר שהוא חידוש.

משה גפני: שלי יחימוביץ היתה נגד, אורלי לוי היתה נגד.

משה גפני: זהבה גלאון, שהיתה עדיין בכנסת, היתה נגד.

משה גפני: שגית ניסחה הצעת חוק לאחר דיונים שהתקיימו כאן בוועדה, שלגביהם היתה הסכמה מוחלטת של כל חברי הוועדה.

משה גפני: ההצעה הזאת היתה אמורה לעלות פעמיים לדיון בוועדת שרים לחקיקה, פעם לפני הפגרה ופעם אתמול.

משה גפני: היה סיכום איתי שמאשרים את זה בוועדה בקריאה טרומית ולאחר מכן יתחיל פה הדיון והאוצר יגיד את דעתו.

משה גפני: למה התעקשתי על הקריאה הטרומית ושיהיה דיון בוועדה לאחר שזה מאושר במליאת הכנסת?

משה גפני: כי לא רציתי שיבוא מישהו ויחשוד שאני מנהל משא ומתן עם האוצר בחדרי חדרים ואני מגיע איתם לכל מיני פשרות שלא היו כאן בוועדה וכאילו הוצאתי במרמה את התמיכה בהצעה הזאת.

משה גפני: לכן לא הסכמתי.

משה גפני: אמרתי שהדיון יהיה כאן בוועדה ושהאוצר יגיד את דעתו.

משה גפני: אני לא הולך יותר להתאמץ על העניין הזה.

משה גפני: יתחילו הדרישות מהמדינה לקבל כסף לקרנות הפנסיה מכיוון שבאמת אני סבור וכך גם חברי הוועדה, שאת גיל הפרישה צריך להעלות.

משה גפני: בשבוע הבא היה צריך להתחיל את הדיונים כאן בוועדה.

משה גפני: אני לא אחראי על כל מה שקורה במדינה.

משה גפני: עכשיו יתחילו להגיע הדרישות הכספיות.

משה גפני: כולכם שמעתם את מי שאחראי על זה אומר שיחסר הרבה כסף והמדינה תצטרך לכסות את זה.

משה גפני: מי שהיה צריך להביא את ההחלטה לגבי העניין הזה זה שר האוצר ואנחנו היינו צריכים לדון.

משה גפני: אתם יודעים ששר האוצר כתב לי מכתב שהוא מבקש שאני אקיים את הדיון.

משה גפני: קיימתי את הדיונים, עבדנו בעניין הזה והבאנו הצעת חוק אבל כנראה שזה לא יקרה.

משה גפני: אני לא ארוץ יותר אחרי האנשים.

משה גפני: בסדר, יחסר כסף - - -

מיקי לוי: זה עכשיו תקיעה לכמה חודשים עד שמישהו יתעורר עוד פעם.

משה גפני: אני לא רץ אחריהם.

מיקי לוי: הרי הם ביקשו.

משה גפני: נכון, הרי שר האוצר כתב לי.

משה גפני: הוא אמר שהוא רוצה את הדיון הזה.

משה גפני: אתה יודע כמה כסף זה יעלה למדינה על זה שלא מעלים את גיל הפרישה?

עודד פורר: השלכה גדולה מאוד על המשק בעניין הזה.

עודד פורר: ההשלכה של החוק הזה היא עצומה.

משה גפני: מה השאלה?

משה גפני: אני לא רץ אחריהם.

משה גפני: אני סיימתי את עבודתי.

משה גפני: מכאן ואילך שהאוצר ינהל את העניין.

איתן ברושי: אני רוצה להגיב.

משה גפני: אני רק רוצה לסיים את הקטע הזה.

משה גפני: אני לא מבקש מהם יותר.

משה גפני: אני גם לא מבקש מהם שיעלו את זה לוועדת שרים.

משה גפני: אני לא אקיים דיון על זה.

עודד פורר: אז אולי שגם הם לא יבקשו מאיתנו?

משה גפני: שלא יבקשו, שכן יבקשו, זה כבר לא מעניין אותי.

משה גפני: אני לא אשקר לחברי הוועדה.

איתן ברושי: אני רוצה להזכיר לכם ששניכם בקואליציה.

משה גפני: לא קשור לקואליציה.

מיקי לוי: זה קשור למדינת ישראל.

משה גפני: לכן אני מודיע לחברי הוועדה.

משה גפני: ברגע שלא הביאו את זה אתמול, עם כל מיני תירוצים, אני לא רץ אחריהם יותר.

משה גפני: אני רוצה שחברי הוועדה ידעו.

משה גפני: הצעה לסדר של חבר הכנסת איתן ברושי.

איתן ברושי: לפני ההצעה לסדר, אני רוצה להעיר משהו.

איתן ברושי: אדוני היושב ראש, קודם כל, אנחנו מברכים אותך ומאחלים לך שתמשיך להוביל את הוועדה.

איתן ברושי: בפתח דבריך אמרת משפט שהוא לא פחות חמור משאלת הפנסיה.

איתן ברושי: אמרת שהאוצר רימה אותך פעמיים.

איתן ברושי: קודם כל, אני רוצה להגיד לך שיש כאלה שהוא רימה אותם יותר.

איתן ברושי: על זה נאמר "צרת רבים נחמת טיפשים".

איתן ברושי: אני חושב שזה משפט מאוד חמור.

איתן ברושי: אם אתה אומר שהאוצר מרמה אותך כיו"ר ועדת הכספים וכחבר בכיר בקואליציה, אני חושב שזה משפט מאוד חמור.

איתן ברושי: אני חושב שצריך להבין.

איתן ברושי: מה שאתה אומר הוא השמטת הבסיס של כל פעילות הוועדה מול האוצר.

איתן ברושי: ועדת הכספים היא ועדת מפתח.

איתן ברושי: היא לא רק הצהרות, היא גם החלטות.

איתן ברושי: לכן אני חושב שצריך להעיר פה לאוצר ולומר, שאם יושב ראש ועדת הכספים אומר לתקשורת ולמיקרופון - - -

משה גפני: לא אמרתי לתקשורת, אמרתי לוועדה.

איתן ברושי: התקשורת בתוך הוועדה.

איתן ברושי: אם אתה אומר שהאוצר רימה אותך פעמיים, זאת עילה למשבר ממשלתי משום שכך לא ניתן לנהל מדינה.

יצחק וקנין: נפיל את הממשלה?

איתן ברושי: לא נפיל ממשלה.

איתן ברושי: באמת, יש איזה גבול לגן ילדים.

איתן ברושי: אין יכולת לנהל כך עסק.

איתן ברושי: אם הממשלה מרמה את יו"ר ועדת כספים, איך אפשר לנהל את העסק הזה?

איתן ברושי: המדינה זה דבר רציני ולהיות חבר כנסת זה לא תחביב להצעה לסדר.

משה גפני: רק הערה למה שאמרת.

משה גפני: זאת קואליציה מצוינת, בגלל שבקואליציות אחרות ישב יו"ר ועדת הכספים ולא אמר את כל האמת.

משה גפני: אני אומר לכם את האמת.

משה גפני: הייתי יכול לא להגיד את זה בכלל.

איתן ברושי: האמת זאת לא אופציה, זאת חובה.

משה גפני: יש עוד כמה דברים שחובה להגיד.

יצחק הרצוג: מגיעים לקמעונאות?

איתן ברושי: ההצעה לסדר שלי אומרת שלאחרונה ממשלת ישראל הקצתה כספים גדולים ומיוחדים בתוך קו העימות בצפון למטולה, קריית שמונה ושלומי.

איתן ברושי: קודם כל, אני מברך.

איתן ברושי: קו העימות שם, כידוע, הוא קו עימות גם ביום וגם בלילה ויש עימותים באזור.

איתן ברושי: נשאלה שאלה על-ידי ראשי רשויות, לפי איזה קריטריון הממשלה הקצתה סכומי עתק לשלושה יישובים?

איתן ברושי: על פניו נראה שזה ראשי ערים של הליכוד, אבל אני מקווה שיש גם סיבות יותר מוצדקות.

איתן ברושי: אתה, כמי שניהלת ביד רמה את מפות העדיפות והטבות המס, הקפדת על קריטריונים.

איתן ברושי: אני שואל ואני מבקש תשובה מהאוצר, מה הן העקרונות ועל סמך מה הקצו סכומי עתק בתוך קו העימות?

איתן ברושי: ליצחק רבין , זכרו לברכה, היה עיקרון ברור שקו עימות זה קו עימות.

איתן ברושי: הוא לא חילק אותו לא למפלגות ולא לקילומטרים אלא היו גבולות של קו עימות.

איתן ברושי: בקו עימות היה מקום שלא נוגעים פה.

איתן ברושי: פה יש איזה ניסיון להכניס דברים שלא היו מקובלים בעבר.

איתן ברושי: אני מבקש תשובה.

משה גפני: בהתייחסות לעניין שהעלית.

משה גפני: מתקיימים דיונים.

משה גפני: האנשים שאחראים בממשלה על עדיפות לאומית שיבואו עם תשובות בנושא הזה.

משה גפני: באחד הדיונים הקרובים כשהם יצטרכו להגיע לכאן, אנחנו נבקש שהם יהיו ערוכים לענות תשובה על החלטת הממשלה.

משה גפני: זאת החלטת ממשלה על עדיפות לאומית.

איתן ברושי: היא לא עברה דרכנו.

משה גפני: לא אמרתי דרכנו.

משה גפני: להיפך, אנחנו הפננו לשם כי לא רצינו לשנות את הטבות המס.

איתן ברושי: אני חושב שהשאלה שלי ברורה והתשובה צריכה להיות לא פחות ברורה.

איתן ברושי: אני עובר לסדר היום, היערכות במשבר המתפתח בשוק הקמעונאות המקומי, הצעתו של חבר הכנסת יצחק הרצוג.

איתן ברושי: אני רוצה להקדים.

איתן ברושי: בנושא הזה, חבר הכנסת הרצוג, קיימנו כבר דיון אחד.

איתן ברושי: הנושא הזה הוא נושא קריטי מכיוון שבאמת יש משבר בעניין הזה.

איתן ברושי: אני לא בטוח שיש מדיניות אחידה של הממשלה בנושא הזה.

איתן ברושי: אני שמח שמעלים את הנושא הזה ובראש ובראשונה ההצעה שלך לסדר.

איתן ברושי: בבקשה.

יצחק הרצוג: אדוני היושב ראש.

יצחק הרצוג: כשהציג שר האוצר את התקציב לשנה הבאה, שנה לפני, כאן בוועדת הכספים, הוא הציג תחזית צמיחה מסוימת שנראתה מאוד אופטימית והיא מבוססת, בין היתר, כשאתה יורד וקורא את העובדות של משרד האוצר, על עלייה בצריכה הפנימית במשק בישראל.

יצחק הרצוג: אבל מה לעשות, כשאתה רואה מנגד האטה משמעותית בצריכה הפנימית הקמעונאית בישראל בגלל העובדה שבין היתר הרכישות המקוונות באינטרנט מחוץ לארץ עלו באופן דרמטי.

יצחק הרצוג: אתה רואה את העובדות.

יצחק הרצוג: רק הבוקר מתפרסם באחד מהעיתונים הכלכליים נתון מדהים על-כך שניתן לרכוש מחו"ל באמצעות האינטרנט מעלה ממיליון מוצרים שונים.

יצחק הרצוג: נכון שאנחנו חיים בעידן משתנה.

יצחק הרצוג: נכון שאנחנו חיים בעידן שבו הטכנולוגיה מכתיבה את קצב הרכישות.

יצחק הרצוג: אבל, אדוני היושב ראש, העובדות מדברות בעד עצמן.

יצחק הרצוג: יש שורה של רשתות כמו: יפו תל-אביב, הוניגמן, מישמש לבגדי ילדים, סליו, פול

משה גפני: תודה רבה.

משה גפני: חבר הכנסת הרצוג, אנחנו נראה מה יעלה במהלך הדיון.

משה גפני: אם יתברר שזאת בעיה מקומית או בעיה שאפשר לטפל בה בכלים הרגילים אז זה מה שיהיה.

משה גפני: אם יתברר שבאמת אכן מדובר על משהו שהוא משמעותי מאוד והוא באמת עלול להביא את המשק לבעיה קשה, במיוחד את השוק הקמעונאי, אני כמובן אקיים דיון.

יצחק הרצוג: אני מקווה מבנק ישראל לומר את דברו.

משה גפני: בסדר, אני אקיים דיון.

יצחק הרצוג: מחלקת המחקר של משרד האוצר.

משה גפני: כפי שאתה אומר, אנחנו נראה במהלך הדיון הזה.

משה גפני: חבר הכנסת אורי מקלב, לגבי הדיון השני שאנחנו מעלים ומאחדים אותו עם הנושא הזה: כוונת רשות המיסים להעלות את המיסוי על הרכישות באינטרנט.

משה גפני: זאת עוד סוגיה בתוך הסוגיה של חבר הכנסת הרצוג.

אורי מקלב: אני חושב שזה בעצם שני הקצוות של הנושא, אבל לא בדיוק.

אורי מקלב: אני לא חושב שחבר הכנסת הרצוג מייצג את קמעוני ישראל ואני מייצג את אזרחי ישראל.

יצחק הרצוג: חס וחלילה, אני מייצג את כלל האינטרס הישראלי.

אורי מקלב: אני חושב שזאת שאלה ערכית.

אורי מקלב: האם אנחנו יכולים לכפות קניה צרכנית?

אורי מקלב: האם אנחנו יכולים לשנות תרבות של צריכה בישראל?

אורי מקלב: האם אזרחי ישראל צריכים להיות שבויים בידי קמעונאים כאלה ואחרים, מישמש מול עליבאבא או איביי.

יצחק הרצוג: לדעתי שיקול רציני מישמש מול עליבאבא.

אורי מקלב: מה לעשות?

אורי מקלב: רוב אזרחי ישראל קונים היום דרך האינטרנט בקנייה מקוונת מחו"ל.

אורי מקלב: דרך אגב, יכול להיות שדווקא יש קמעונאים בישראל שעשו את זה והצליחו להשתלב בקנייה המקוונת הזאת.

אורי מקלב: בוועדת המדע והטכנולוגיה נחשפנו ועזרנו לשלב בעלי רשתות של מותגים בקנייה הזאת.

אורי מקלב: הקנייה המקוונת נעשית מכמה סיבות אבל גם מהסיבה שזה יותר זול.

אורי מקלב: צריך לדעת שכל פגיעה וכל העלאת מיסים פוגעת במישהו.

אורי מקלב: כפי שהיצואנים מבקשים להגן עליהם מפני שער המטבע וכפי שהסוחרים בתל-אביב אומרים שהסוחרים באילת פוגעים בהם.

אורי מקלב: אם אנחנו משנים היום את המיסוי על הקנייה באינטרנט, אנחנו פוגעים באופן ישיר ומשמעותי ביוקר המחייה ובהוצאה לבית אב.

אורי מקלב: לא זו אף זו.

אורי מקלב: אנחנו גם לא נמצאים במדרג במקום גבוה של המיסוי.

אורי מקלב: מדינת ישראל במקומות הנמוכים ביותר בפטור ממס על קניות מקוונות.

אורי מקלב: בארצות הברית הפטור הוא על 800 דולר וכאן הפטור ניתן על 70 דולר.

אורי מקלב: באיחוד האירופאי זה 170 דולר.

אורי מקלב: מי שנמצא אחרינו מבחינת הפטור זה וייטנאם ואתיופיה ואולי גם ארגנטינה.

אורי מקלב: אנחנו נמצאים במדרג הכי נמוך מבחינת הפטור שניתן לקונה.

קריאה: אלה עובדות לא נכונות.

אורי מקלב: אתה יכול לחלוק עלי.

משה גפני: ביקשתי ממישהו לומר כל הזמן עובדות נכונות?

משה גפני: למה, אתם אומרים כל הזמן עובדות נכונות?

אורי מקלב: יש כאלה שומעים עובדות וזה לא נעים להם לשמוע אז הם חייבים להגיב.

קריאה: סליחה, אדוני.

אורי מקלב: זה בסדר גמור.

אורי מקלב: בסופו של דבר צריך לדעת שהקנייה הזאת היא צרכנות שבבחירה.

אורי מקלב: רוצים להטיל מיסים על הצרכנים בדבר שהם רגילים בו.

אורי מקלב: אני חושב שזאת גם צרכנות נבונה, יעילה, פרקטית ונגישה.

אורי מקלב: צריך לקחת בחשבון שרבים עושים את זה גם בגלל היכולת שלהם לקנות מהבית.

אורי מקלב: אנשים עובדים עד מאוחר.

אורי מקלב: כשיש משפחות עם ילדים יש משמעות לקנייה שמתאימה בזמן שעושים אותה ומתאימה לצרכים.

אורי מקלב: בסופו של דבר, אף אחד לא יכול להגיד לי למה עניבה שאני יכול לקנות בקנייה מקוונת ב-9 שקלים, וכאן בכל רשת אחרת בארץ אני צריך לקנות אותה ב-90.

אורי מקלב: אני לא צריך לפרנס רשתות קמעונאיות.

אורי מקלב: אין לנו שום ציווי שאנחנו צריכים להכריח את האזרחים לשלם יותר יקר בגלל שאנחנו צריכים להגן על סוג מסחר.

אורי מקלב: אנחנו גם לא בודקים את המאזנים של אותן רשתות.

אורי מקלב: הרשתות קונות באותו מקום שאני קונה את זה.

אורי מקלב: בסופו של דבר, כל מכלול השיקולים של מיסים לא יכול לפול על הצרכן.

אורי מקלב: אנחנו בעצם מנסים היום לכפות ולשנות תרבות צרכנית ולייקר אותה ובכך להשפיע על יוקר המחייה.

אורי מקלב: בעניין הזה לא הפרזנו, בסך הכול אנחנו נמצאים במקום מאוד נמוך מבחינת המיסים.

משה גפני: אתה מדבר על שתי בעיות.

משה גפני: אחת, אם אתה קונה באינטרנט בחו"ל עד סכום של 75 דולר אתה לא משלם מע"מ, מה שמוזיל את המחיר.

משה גפני: שנית, באופן בסיסי, כשקונים בחו"ל המחיר יותר זול עד כדי שליש מהמחיר בארץ.

אורי מקלב: מה עם אנשים שלא יכולים לצאת לחו"ל?

אורי מקלב: מי שנוסע לחו"ל מקבל פטור עד 200 דולר ואילו אותו אחד שלא נוסע לחו"ל ולא יוצא לחו"ל, הוא צריך לשלם הרבה יותר.

אורי מקלב: זה בעצם מעצים.

אורי מקלב: היום הנסיעות לחוץ לארץ התרחבו והרבה אנשים יוצאים לחו"ל ולהם יש פטור על 200 דולר.

משה גפני: ברור, מיצית את הנושא.

משה גפני: תודה רבה.

משה גפני: חבר הכנסת נחמן שי, בבקשה.

נחמן שי: תודה רבה אדוני היושב ראש.

נחמן שי: אני מברך את הוועדה שמפליגה לדרך.

נחמן שי: פתחת בפתיחה דרמטית כפי שאתה יודע, הכול בסדר.

משה גפני: על זה שאמרתי עליהם שקרנים.

נחמן שי: זה לא דרמטי?

משה גפני: זה מידי חריף.

נחמן שי: זה לא חריף, זה מתון.

איתן ברושי: האמת היא לא תמיד נר לרגלם.

נחמן שי: בואו נדבר על הנושא הזה.

נחמן שי: אנחנו מתמודדים פה עם משהו שהוא גדול עלינו כי הוא גלובאלי.

נחמן שי: אנחנו עוסקים בפלח הישראלי שלו שהוא חשוב מאוד, אבל בעצם זאת תופעה עולמית שאי-אפשר לבלום אותה.

נחמן שי: לא נצליח מכאן, גם אם תחליט את כל ההחלטות שבעולם, למנוע מישראלים לרכוש ברשתות מקוונות בסדרי גודל הולכים וגדלים.

נחמן שי: הקטע הזה שנתתי לך לגבי אמזון, שחברת אמזון ויתרה.

נחמן שי: פה מדובר על חברה מערבית, צרכנית, שאנשים אוהבים לרכוש בה.

נחמן שי: היא אפשרה עכשיו עוד מיליון פריטים לרכישה מישראל.

נחמן שי: עד עכשיו כרצינו להזמין פריטים נאמר שאין משלוח לישראל.

נחמן שי: עכשיו היא אומרת שהם פתחו את השוק וניתן להזמין לישראל.

נחמן שי: אמזון היא דגל, כשהיא אומרת את זה גם חברות אחרות הולכות אחריה.

נחמן שי: הן מוזילות את מחיר המשלוח לישראל ועושות אותו יותר אטרקטיבי.

נחמן שי: כל אחד שיושב בחדר הזה יודע שהוא או בני משפחתו או חבריו מזמינים.

נחמן שי: מי שכורע בנטל זה דני גולדשטיין מרשות הדואר שהוא לא יודע מה לעשות.

נחמן שי: לכן מתפתחים גם כל שירותי ההפצה החלופיים כדי להביא את הדברים האלה לביתנו.

נחמן שי: הדילמה היא דילמה אמיתית.

נחמן שי: אנחנו רוצים שהרשתות האלה ישרדו, יתקיימו.

נחמן שי: אנחנו רוצים שעשרות אלפי ישראלים לא יאבדו את מקור פרנסתם.

נחמן שי: זה עומד לקרות, זאת לא תיאוריה.

נחמן שי: בוזי אמר את זה, זה כבר אמיתי.

נחמן שי: החברים מלשכת המסחר תכף יאמרו שזה אמיתי.

נחמן שי: אין שם רווחים מי יודע מה, הרווחים הולכים ופוחתים.

נחמן שי: מי שמסתובב לפעמים בחו"ל רואה שמחירים של ביגוד הופכים להיות מגוחכים.

נחמן שי: אני לא יודע איך בכלל מישהו מרוויח עליהם, גם בחוץ לארץ ולא רק אצלנו.

נחמן שי: לכן, המדינה חייבת להתערב ולהגן מצד אחד, על זכותם של הישראלים לרכוש, ומצד שני, להגן על אותם מקומות עבודה שהולכים להיחרב.

נחמן שי: המדינה לא יכולה להסתכל על זה מהצד, זה לא יסתדר לבד.

נחמן שי: פה צריכה להיות רגולציה.

נחמן שי: אחד מן השניים, או שיתנו גם להם הגנה עד 75 דולר – יש לזה משמעויות ארוכות טווח כי אז למה זה ולמה זה, או שיבטלו את הפטור.

נחמן שי: אני נגד הביטול, אני נגד שייקחו את האופציה הזאת.

נחמן שי: זאת תהיה נסיגה, זאת תהיה פגיעה.

נחמן שי: אורי אמר יפה.

נחמן שי: אם העניבה הזאת עולה 9 שקלים, הוא לא יוותר על הזכות לקנות אותה כי בחנות אצלו בשכונה היא תעלה 50 שקלים.

אורי מקלב: אתה רוצה לייקר את העניבה כאן בארץ.

נחמן שי: זה לא יקרה.

נחמן שי: לא ניתן לזה לקרות.

נחמן שי: המדינה חייבת ללמוד את השוק.

נחמן שי: שני הצדדים, לצורך העניין, צודקים.

נחמן שי: אי-אפשר לעשות פה משפט שלמה ולכן המדינה צריכה להציע פתרונות.

נחמן שי: אם היא לא תציע פתרונות יהיה פה ג'ונגל, יכול להיות שאת זה הם אוהבים לעשות.

משה גפני: אני מניח שלמשרדים יש פתרונות כי זה נושא שחשוב לכל האזרחים.

משה גפני: בינתיים ראיתי שבנושא של חוק שעות עבודה ומנוחה הם ידעו להתערב מאוד בפעילות ענפה.

משה גפני: זה לא משרדים בטלניים.

משה גפני: כנראה שיש להם גם לזה פתרונות.

משה גפני: חבר הכנסת מיקי לוי, בבקשה.

משה גפני: למה אתה צוחק, עודד?

משה גפני: ראית איזו התערבות בוועדות שרים?

משה גפני: הם פעילים ויודעים.

עודד פורר: על החוק הזה עדיף אולי שאני לא אדבר.

עודד פורר: אני אתייחס לעניין הדיון.

משה גפני: אני מניח שיש להם פתרונות בגלל שהם משרדים פעילים.

משה גפני: משרד הכלכלה, משרד המשפטים.

איתן ברושי: כמו שהיה להם פתרונות על פניציה?

איתן ברושי: כמו שיש פתרונות למגדלי הדגים?

איתן ברושי: ממתי זה מעניין אותם?

משה גפני: למה אתה עכשיו נגדם?

משה גפני: אני עכשיו לא דיברתי נגדם.

איתן ברושי: מראש הם יושבים מאחור כדי לא לקחת אחריות.

איתן ברושי: חבר הכנסת מיקי לוי, אחריו עודד פורר ואחריו רחל עזריה.

מיקי לוי: תודה רבה אדוני.

מיקי לוי: ב-24.1.2018 נשלח אליך מכתב אליך ואל היועצת המשפטית של הוועדה.

מיקי לוי: הכותרת שלו היתה: חשש מפיטורי אלפי עובדים.

מיקי לוי: במכתב התראתי שכל הנושא של נטו הוזלות שנעשה מהר מהר לפתיחת השוק יגרמו לפיטורי אלפי עובדים.

מיקי לוי: ציינתי גם את השמות של אותם עובדים שיפוטרו מהמפעלים.

מיקי לוי: התכנית של ביטול המכסים באופן גורף יביא לכך שהשוק הישראלי נעשה חשוף לשוק התורכי, ליבוא זול, לשוק הסיני.

מיקי לוי: יש כאן השתלטות עוינת לא רק בזה.

מיקי לוי: אני כל הזמן מתריע על כך: במתכת, בברזל, באלומיניום ובשאר מיני דברים.

מיקי לוי: יש כאן, לתפיסתי, ביטול מכסים ללא הבחנה, כמו מוצרי טקסטיל.

מיקי לוי: קיימנו דיון רחב מאוד על העניין הזה.

מיקי לוי: אז אמרתי שאני בעד תעשייה מקומית, אני לא נגדה.

מיקי לוי: אני רוצה שהיא תמשיך להתקיים אבל תחשבו מחוץ לקופסא.

מיקי לוי: הרי לא תוכלו לעצור את הטכנולוגיה הזאת של יבוא אישי.

מיקי לוי: מה, מחר בבוקר יבוטלו ה-75 דולר לבן אדם?

מיקי לוי: שר האוצר לא יביא את העניין הזה לוועדה הזאת, אנחנו לא נוציא את הערמונים מהאש.

מיקי לוי: אני אצביע נגד.

משה גפני: מה?

מיקי לוי: אני אומר לך.

מיקי לוי: יש מגמה להגיד שמה שאפשרנו 75 דולר לייבוא אישי, אנחנו מבטלים את זה.

מיקי לוי: אל תביאו את זה לוועדה.

משה גפני: אתה אומר להם, לא לי.

מיקי לוי: כן.

מיקי לוי: אתם חכמים ואתם חזקים, תגידו לציבור שאתם מבטלים לא אנחנו.

מיקי לוי: מצד שני, אני מבקש וביקשתי לדעת גם בדיון הקודם, איך אנחנו כמדינה וכמשרד האוצר יכולים להגן על התוצרת המקומית.

מיקי לוי: התרעתי מפני פיטורים של 15,000 ושיבואו לקבל דמי אבטלה.

מיקי לוי: יש אפשרויות רק תחשבו מחוץ לקופסא.

מיקי לוי: אל תביאו את הפטור הזה של 75 דולר כי תהיה פה מהומת אלוהים.

מיקי לוי: זה לא יקרה.

מיקי לוי: אתם רוצים?

מיקי לוי: שר האוצר מספיק חזק כדי לחתום על הוראת שעה שתבטל את הפטור הזה.

אורי מקלב: חבר הכנסת לוי, אני חושב שמה שמייבאים מחו"ל הוא אחוז מאוד קטן.

מיקי לוי: אפשר להגן עליהם כי יש שם 15,000 עובדים.

קריאה: אתם מדברים פה גבוהה גבוהה בלי לרדת לשטח.

משה גפני: אני רוצה להגיד מה המצב כדי שאנשים ופקידי האוצר לא יטעו לחשוב.

משה גפני: אם הם מתכוונים, כמו שאמרת, לבטל את הפטור ממע"מ על 75 דולר, שר האוצר הוא באמת חזק, הוא לא יכול לעשות את זה לבד כי הוא צריך אישור של הוועדה.

משה גפני: לא יהיה אישור של הוועדה, אז ממילא הוא לא יכול לבטל את זה.

משה גפני: שהפקידים לא יחשבו לטעות - - -

מיקי לוי: כי זה הפתרון הקל.

משה גפני: מיקי, אנחנו לא נאשר את זה ושר האוצר לא יכול לעשות את זה לבד.

משה גפני: זה לא צו.

מיקי לוי: לבוא ולצבוע גורמי תעשייה, למשל בטקסטיל, ולהגיד מיסים מופחתים בנושאים מסוימים כגון טקסטיל.

מיקי לוי: אפשר לתת הקלות בייבוא מוצרי גלם.

מיקי לוי: אז הם יוכלו להתחרות.

מיקי לוי: אמרתי את זה גם בפעם הקודמת, עברו חמישה חודשים ולא קרה שום דבר.

מיקי לוי: בקיצור, צריך לחשוב מחוץ לקופסא.

מיקי לוי: אי-אפשר לעצור.

מיקי לוי: חבר'ה, אני בצד שלכם אבל אני גם בצד של האזרחים.

מיקי לוי: אי-אפשר לעצור את המכירה המקוונת, זה לא יקרה.

מיקי לוי: לכן אני דורש מהאוצר, תנו לתעשייה המקומית את היכולת להתחרות ב-75, להשוות מחירים, תורידו מחירים, תורידו מיסים לאותם גופים כדי שיוכלו להתחרות.

יצחק וקנין: לבוא הנה ולהגיד שמבטלים את המע"מ או את ה-75 דולר לאזרחי מדינת ישראל, זה הפתרון הקל.

יצחק וקנין: זה לא יקרה.

יצחק וקנין: זה לא יקרה כי אני גם אמור לייצג את אזרחי מדינת ישראל.

יצחק וקנין: אבל גם ליבי אליכם.

יצחק וקנין: אפשר למצוא איזונים בין שני העולמות האלה.

יצחק וקנין: עודד פורר, בבקשה.

עודד פורר: תודה אדוני היושב ראש.

עודד פורר: בהמשך לדבריו של חבר הכנסת מיקי לוי, אני חייב לומר גם לחברי הוועדה וגם לחלק ממשרדי הממשלה שיושבים פה.

עודד פורר: היו דיונים כאן בוועדה שבהם הסבירו שאין יצרני אופנה במדינת ישראל.

עודד פורר: אני אומר לך שהסתובבתי לראות את יצרני האופנה.

עודד פורר: אני יכול להגיד לך שיש סדר גודל של 70 יצרני אופנה, 1,000 מעצבות שעובדות בענף, 250 גזרנים, 5,000 עובדים ישראלים ועוד 25,000 עובדים ברש"ת.

עודד פורר: הם תופרים שם וזה חוזר לפה.

עודד פורר: אני חושב שזה אחד היתרונות של מדינת ישראל.

עודד פורר: צריך להבין שכשה-25,000 תופרים בגדים, הם לא תופרים דברים אחרים.

עודד פורר: גם את זה צריך לזכור.

עודד פורר: אני מדבר על מה שקורה ברש"פ ולא במגזרים במדינת ישראל.

יצחק וקנין: אתה אומר שאין להם זמן להתעסק בדברים אחרים.

יצחק וקנין: בטלה מביאה לידי חטא.

עודד פורר: אני אגיד יותר מזה.

עודד פורר: גם ברצועת עזה תופרים סחורה ישראלית שיוצאת ונכנסת בלי שהאוכלוסייה מגיעה לפה.

עודד פורר: יש לזה יתרונות וגם את זה צריך לקחת בחשבון.

עודד פורר: צריך לזכור משהו בהקשר הזה של תוצרת הארץ.

עודד פורר: כשהייתי ילד עוד קידמו את הנושא של תוצרת הארץ.

עודד פורר: פה נראה, ואני אומר את זה למשרד האוצר ולמשרד הכלכלה, כאילו זה כבר לא חשוב.

עודד פורר: אי-אפשר לתת לתעשייה הישראלית להתחרות בתעשייה מחו"ל בתנאים לא שווים, זה הכול.

עודד פורר: צריכה להיות תחרות הוגנת.

עודד פורר: צריכה להיות תחרות והם צריכים לעמוד בתחרות הזאת, אבל היא צריכה להיות הוגנת.

עודד פורר: כשאין לנו, למשל, מכסי מגן בענף הזה של 5%-6% כדי להגן על דברים - - -

נחמן שי: זה שוק אחר.

נחמן שי: השוק של המכסי מגן זה שוק מת.

נחמן שי: הוא עולם פתוח.

עודד פורר: הוא לא פתוח, כי כשאתה רוצה למכור את הסחורה שלך למדינות אחרות, יש שם מכס מגן.

עודד פורר: אני מדבר על אירופה, לא על מדינות עולם שלישי.

יצחק וקנין: לא רק מכסי מגן.

יצחק וקנין: יש לפעמים שהמדינות מסבסדות את המוצר שם.

עודד פורר: למה אני צריך לייבא לכאן מוצר מתורכיה?

עודד פורר: אגב, אני אגיד לך יותר מזה.

עודד פורר: ברגע שאתה תחסל את התעשייה הישראלית, המחירים יקפצו למעלה וכבר לא תהיה לך תחרות ולא תוכל לעשות שום דבר.

עודד פורר: זה נכון בכל הענפים.

עודד פורר: בהקשר הזה, כדי לפתור את העניין הזה, מצד אחד, לא לפגוע בצרכנים אבל גם לא לפגוע ביצרנים, יש כמה פתרונות שהם לא מורכבים.

עודד פורר: האחד הוא אותו מכס מגן שירד ל-0% בענף הזה ולדעתי הוא צריך להיות בין 6%-12%.

עודד פורר: אין סיבה שהוא לא יהיה.

עודד פורר: אין סיבה שאני אקדש את היבואנים.

עודד פורר: הרי מה אני עושה?

עודד פורר: אני אומר ליצרן הישראלי לחצות את הבול, לייצר בקפריסין ולייבא לפה ושלא יעסיק ישראלים.

עודד פורר: זאת שערורייה שאין כדוגמתה.

עודד פורר: מצד שני, אני גם אומר לו שמהאינטרנט מקפריסין הוא גם ימכור את זה בפטור ממע"מ.

עודד פורר: ישבנו עם רשות המיסים ועלה שם רעיון שאתם משרדי הממשלה יכולים לקדם אותו.

עודד פורר: אתה יכול להקים עם רשות המיסים אזור שממנו תוכל למכור באינטרנט.

עודד פורר: אם אני אזמין דרך האינטרנט מיצרן ישראלי, אני אוכל לקבל את זה באותו פטור עד 75 דולר.

עודד פורר: זה ייצא משני אזורי הפצה בגליל ובנגב, אזור סחר חופשי בגליל ובנגב שממנו תוכל למכור סחורה באינטרנט.

עודד פורר: לא תפגע ביצרן הישראלי ולא תפגע בצרכן הישראלי.

עודד פורר: יותר מזה, תייצר מקומות עבודה.

עודד פורר: דבר נוסף ואחרון בהקשר הזה זה איך שנוהגים הבנקים אל מול אותם יצרנים.

עודד פורר: ניהלנו כאן דיון על זה בשבוע שעבר, בהקשר הזה שקרנות המדינה מאשרות ליצרן את ההלוואה והבנקים שמו איקס על ענף האופנה.

עודד פורר: קרן ערבות המדינה מאשרת לי את ההלוואה, היא בדקה את התכנית העסקית.

עודד פורר: אני מדבר על יצרנים של עשרות שנים שעובדים פה ומעסיקים עובדים.

עודד פורר: הוא הולך לבנק והבנק אומר לו שלא יגיש בכלל כי לאופנה לא נותנים.

עודד פורר: יש ענפים שהבנקים שמו עליהם איקס.

עודד פורר: פה אנחנו צריכים להתערב.

עודד פורר: לפני שבוע היה דיון ומאז לא התקדם שום דבר.

עודד פורר: אני מבקש, אדוני, שזה ייכנס לפרוטוקול.

עודד פורר: אני רוצה התייחסות של המפקחת על הבנקים, האם שמים איקסים על ענפים מסוימים?

עודד פורר: אם שמים איקסים על ענפים מסוימים זה בדיוק המקום של הרגולטור.

קריאה: זה גם קמעונאות וגם תעשייה.

יצחק וקנין: רחל עזריה, בבקשה.

רחל עזריה: מה שקורה פה קורה בהרבה מאוד מדינות בעולם.

רחל עזריה: כולם עוברים לקנות באינטרנט.

רחל עזריה: עלי אקספרס וכל האתרים האחרים לא מוכרים רק לישראל.

רחל עזריה: זאת המציאות והיא משתנה בכל העולם.

רחל עזריה: אני חושבת שבכל מדינה בעולם מנסים למצוא פתרון ספציפי למדינה.

רחל עזריה: כיוון שאנחנו מדינה קטנה ואנחנו לא חלק משוק אירופאי שאנחנו יכולים לעשות מכסי מגן ולתת יתרון.

רחל עזריה: אני חושבת שהיתרון היחסי שלנו זה נושא העיצוב.

רחל עזריה: זה יתרון ענק שיש בישראל.

רחל עזריה: בכל העולם מתלהבים מהעיצובים שלנו.

קריאה: גם הייצור.

קריאה: יש לך פה את הידיים העובדות הכי זולות בעולם.

רחל עזריה: זה לא הידיים העובדות הכי זולות.

קריאה: הכי זולות בעולם.

קריאה: הידיים העובדות בעזה וברשות הפלסטינית יותר זולות מסין.

רחל עזריה: אני חושבת שאנחנו צריכים להיות מאוד מוכוונים ליתרון היחסי שלנו.

רחל עזריה: אני חושבת שהדרך לנסות לסגור את השוק בישראל - - -

קריאה: לא לסגור.

רחל עזריה: כשדיברת שתקתי, תכבד.

רחל עזריה: אני לא חושבת שהשיטה צריכה להיות לנסות להחזיר את הגלגל אחורה.

רחל עזריה: זה לא יעבוד, זה לא יקרה.

רחל עזריה: אמר את זה מיקי לוי.

רחל עזריה: זה לא רלוונטי.

משה גפני: לא הבנתי, את התמונות שלך אפשר לשים בירושלים?

רחל עזריה: תלוי מה תעשו עם פסקת ההתגברות.

משה גפני: שמעתי אותך ברדיו.

משה גפני: לא שמו תמונות שלך בירושלים?

רחל עזריה: לפני 10 שנים בקמפיין.

משה גפני: אה, לפני 10 שנים.

רחל עזריה: אז היה המאבק הגדול.

עודד פורר: השאלה אם ייצרו את שלטי החוצות בישראל.

רחל עזריה: אני חושבת שאנחנו צריכים לחשוב הפוך.

רחל עזריה: לא לנסות לסגור את התהליך שקורה אלא לנסות לראות מה היתרון היחסי שלנו בתוך כל האירוע.

רחל עזריה: כל ניסיון לעצור את התהליך שקורה, אנחנו אולי נוכל להאט אותו.

רחל עזריה: נפגשתי עם כמה יצרני בגדים משמעותיים.

רחל עזריה: הם העלו בפניי את הנושאים האלה.

רחל עזריה: קבעתי לעשות כמה ישיבות באוצר.

רחל עזריה: אני חושבת שבאמת צריך לחשוב איך אנחנו מבינים את השינוי של המציאות.

רחל עזריה: מי שמשלם את המחיר זאת לא התעשייה הישראלית.

רחל עזריה: כרגע אנחנו נמצאים במקום שאנחנו אומרים שאין מה לעשות ושהתעשייה הישראלית תשלם את המחיר או שאומרים שנחזיר את הגלגל אחורה.

רחל עזריה: שניהם בעיניי לא רלוונטיים.

רחל עזריה: אנחנו צריכים לחשוב מה השלב הבא ומה היתרון היחסי שלנו.

רחל עזריה: אני חוזרת לעניין העיצוב.

רחל עזריה: המעצבים הישראלים נחשבים מאוד מאוד מוכשרים.

רחל עזריה: אני חושבת שזה האתגר שבו צריך לחפש את הפתרון.

משה גפני: מירב בן ארי, את רוצה לדבר?

משה גפני: את אחת המציעות.

מירב בן ארי: אני קודם אשמע.

משה גפני: עורך דין דן כרמלי מאיגוד לשכות המסחר.

דן כרמלי: תודה אדוני היושב ראש, חברי הכנסת.

דן כרמלי: אני רוצה להודות לך, אדוני היושב ראש ולהנהלת הוועדה על הדיון החשוב הזה.

דן כרמלי: אני רוצה לדייק את העובדות.

דן כרמלי: אלה לא עובדות שלי אלא עובדות של הלשכה המרכזית לסטטיסטיקה ובנק ישראל.

דן כרמלי: קודם כל, יש 54,000 קמעונאים במדינת ישראל, שמעסיקים באופן ישיר חצי מיליון עובדים.

דן כרמלי: יש עוד כ-280,000 עובדים בתעשייה היצרנית הקטנה והבינונית במדינת ישראל שמייצרים לשוק המקומית.

דן כרמלי: כל אלה חיים במשטר מדיניות אפלייתי מבחינת מע"מ.

דן כרמלי: אין להם זכות קיום.

דן כרמלי: חבר הכנסת הרצוג, אני רוצה להודות לך באופן ספציפי על הדרך שבה תיארת את הדברים.

משה גפני: תודה לו בבחירות.

דן כרמלי: אני רוצה להודות לו על הנושא.

דן כרמלי: אדוני היושב ראש, מי כמוך יודע שאנחנו ארגון לא פוליטי.

דן כרמלי: אנחנו באים לייצג את האינטרסים של כלכלת ישראל והציבור הישראלי.

אורי מקלב: גם חבר הכנסת הרצוג לא רוצה לייקר את המוצרים לתושבים.

אורי מקלב: אתם רוצים לייקר.

יצחק הרצוג: צריך למצוא את האיזון הנכון.

יצחק הרצוג: המגמה היא מאוד מסוכנת.

משה גפני: אורי, אני רוצה להתקדם.

משה גפני: נקיים דיון על זה.

דן כרמלי: תודה אדוני היושב ראש.

דן כרמלי: מי שנפגע זה כלל העובדים.

דן כרמלי: אמרתי שאנחנו ארגון א-פוליטי אבל בסופו של יום זה גם ענין של כוח אלקטורלי.

דן כרמלי: 2 מיליון אנשים תלויים במחייתם ובפרנסתם בעתיד מגזר הקמעונאות במדינת ישראל.

משה גפני: איתן, לא מדברים בוועדה.

משה גפני: אני רואה שהשעה מתחילה להתארך ויש לנו עוד נושאים על סדר-היום.

משה גפני: לי מאוד חשוב לדעת.

משה גפני: אני רוצה לצאת מהדיון הזה עם החלטה שלי, האם אני הולך לקיים על זה דיון עם ראשי המשק.

משה גפני: תגיד לי בבקשה, לאחר שאמרת את הנתונים.

משה גפני: מה אתה מציע?

משה גפני: מה לעשות?

משה גפני: מדובר בעם רב שעוסק בעניין הזה.

משה גפני: מצד אחד, יש העלאת המחירים שעלולה לקרות ומצד שני, יש את הוזלת המחירים והרצון שלא לפגוע בעובדים.

משה גפני: מה אתה מציע?

יצחק הרצוג: אתה גובה או לא גובה?

משה גפני: מכס זה משהו אחר.

עודד פורר: היושב ראש, ברגע שלא יהיה ייצור ישראלי, המחירים יעלו לאין ערוך.

עודד פורר: צריך ליצור תחרות שווה.

משה גפני: עודד, אני שואל את עורך-דין כרמלי מה אגוד לשכות המסחר מציע?

יצחק הרצוג: לעצור חלק מהיבוא הזה או לאזן אותו, לא?

עודד פורר: אתה יכול ליצור אזורי סחר חופשי בישראלי שדרכם היצרנים הישראלים יוכלו למכור באינטרנט.

משה גפני: רגע.

משה גפני: עודד תיתן לו, בשביל זה הוא הוזמן כדי להגיד את עמדתו.

משה גפני: אם אתם יכולים להגיד את זה, אז לא צריך שהוא יבוא.

דן כרמלי: בעניין המע"מ.

דן כרמלי: חייבת להיות שוויוניות ולאפשר תחרות.

משה גפני: ולכן מה?

דן כרמלי: אנחנו לא נגד תחרות, אנחנו בעד תחרות, אבל על בסיס מס שוויוני.

משה גפני: כלומר?

דן כרמלי: מע"מ הוא יציר כפיה של הוועדה הנכבדה הזאת.

דן כרמלי: בעצם, מאחורי הגב שלכם יצרנו פטורים ממע"מ, שנגררים בכלל לפטורים ממכס על חבילות שי.

דן כרמלי: זאת ההיסטוריה של הפטור הזה של 75 דולר.

משה גפני: ולכן מה אתה מציע?

דן כרמלי: מדינות העולם ביטלו את הפטור הזה.

דן כרמלי: ביטלו את הפטור ברכישות מקוונות כדי לאפשר תחרות על בסיס שווה.

דן כרמלי: הם הורידו את המע"מ בצורה שוויונית.

דן כרמלי: צריך לזכור שסל הצריכה של כלל תושבי ישראל - - -

משה גפני: אתה מציע לבטל את הפטור ממע"מ?

דן כרמלי: לבטל את הפטור ממע"מ ובמקביל - - -

מיקי לוי: זאת פגיעה - - -

משה גפני: מיקי, צריך לאפשר לו.

דן כרמלי: במקביל, להוריד את המע"מ לכולם.

דן כרמלי: למה היום כשאני והורי קונים תרופות צריכים לשלם מע"מ אבל כשמישהו יש לו גישה לאינטרנט ויכול לקנות טומי הילפינגר - - -

משה גפני: סליחה, אני רוצה להציע לך.

משה גפני: אתה אמרת את זה בתור דבר והיפוכו והיה עדיף שתגיד את זה ישר.

משה גפני: אנחנו יותר היינו מקבלים אם היית אומר שניתן פטור ממע"מ לכולם גם לפה.

יצחק הרצוג: אתה יודע שלא יהיה פטור.

יצחק הרצוג: יש לך בעיה.

עודד פורר: הרב גפני, לא היית כאן כשדיברתי.

עודד פורר: עלתה הצעה, גם בדיונים שלי מול המכס.

עודד פורר: אתה יכול לייצר אזורי סחר חופשי שמהם תשולח הסחורה באינטרנט גם מתוצרת הארץ.

עודד פורר: אם יצרן ישראלי מוכר באינטרנט פה בארץ, הוא יכול למכור בפטור עד 75 דולר.

דן כרמלי: מצוין, שוויון בהרמת המע"מ.

יצחק הרצוג: ברגע שהמשק מוצף במיליון מוצרים שמיוצרים על-ידי פועלים במדינות אחרות, זה בא על חשבון הכלכלה שלך, זה כל-כך ברור.

יצחק הרצוג: לפחות שהתחרות תהיה שוויונית.

דן כרמלי: למען הגילוי הנאות אומר שלפני שבוע אגוד לשכות המסחר, יחד עם לה"ב והתאחדות בעלי המלאכה והתעשייה הגישו בג"צ בנושא של האפליה.

יצחק וקנין: מה עמדת הרשויות?

דן כרמלי: יש כבר החלטה של בית המשפט העליון בנושא הזה שאומרת שהמדינה צריכה להגיב.

משה גפני: רבותי, יש הפרדת רשויות.

משה גפני: הגילוי הניאות מיותר מבחינתי.

דן כרמלי: הרגשתי חובה.

משה גפני: בסדר.

משה גפני: זה לא משנה דבר לגבי הדיון כאן.

משה גפני: ג'קו מחברת דיסקרט, בבקשה.

משה גפני: אם אפשר, בקצרה.

ג'קו גבאי: אני אשתדל להיות קצר.

ג'קו גבאי: אתם צריכים להבין שהבעיה היא הרבה יותר חמורה ממה שאנחנו מבינים.

ג'קו גבאי: אנחנו מתמודדים מול המוח הסיני.

ג'קו גבאי: לדעתי הם חושבים קצת יותר קדימה.

ג'קו גבאי: אני בתור יצרן ישראלי מצאתי פתרון קסם, אנחנו מאוד יצירתיים.

ג'קו גבאי: אני תופר בעזה בעלות מאוד זולה.

ג'קו גבאי: אני מעסיק 450 עובדים כבר 8 חודשים, שישה ימים בשבוע.

ג'קו גבאי: כשאני רוצה להדביק את הפער הזה, שבעשר השנים האחרונות שכחנו לייצר כי קנינו מיסים.

ג'קו גבאי: אני רוצה לקנות ציוד מתקדם כדי להקדים את זה.

ג'קו גבאי: יש לי מעצבות טובות, יש כוח אדם ישראלי מצוין, מוכשר מאוד.

ג'קו גבאי: יש פועל בעזה שעולה פרוטות.

ג'קו גבאי: 20-30 שקלים אנחנו משלמים יומית שם על 14 שעות עבודה.

ג'קו גבאי: אתם מבינים?

ג'קו גבאי: ניתן לייצר בארץ.

ג'קו גבאי: כשאתה מגיש בקשה ומגיש תכנית עסקית כדי לקנות ציוד מתקדם כדי לייצר בארץ, הבנקים אומרים לך לא.

ג'קו גבאי: כל הבנקים, במכנה אחד משותף, סגרו את ענף האופנה.

משה גפני: אתה אמרת את זה.

משה גפני: כמו בפעם הקודמת אתה צודק לחלוטין.

ג'קו גבאי: לא קיבלתי תשובות עלן זה.

מיקי לוי: צריך למחוק מהפרוטוקול.

ג'קו גבאי: בעיה נוספת שאני רואה בשוק.

ג'קו גבאי: אני כבר 35 שנה יצרן אופנה.

ג'קו גבאי: אם אנחנו לא נטפל בבעיה הזאת, השלב הבא יהיה שהקמעונאים יקרסו ואנשים יקנו סחורה מאתרים.

ג'קו גבאי: אתם צריכים להבין, כשמדברים על אתרים, מדובר על חמישה אתרים בסך-הכול: עליבאבא, אמזון, איביי, אסוס.

ג'קו גבאי: הם לוקחים את כל העבודה מכולנו.

ג'קו גבאי: זה לא שאני מחר מקים אתר.

ג'קו גבאי: יש לי אתר אינטרנט.

יצחק הרצוג: אתה אומר שזאת בעיה עולמית, הייתי שמח לדעת מה עושים בעולם.

מירב בן ארי: כל הכבוד לך.

משה גפני: מירב.

מירב בן ארי: מדהים.

מירב בן ארי: מדהים, צריך לפרגן.

מירב בן ארי: קראתי את הכתבה עליו.

משה גפני: זה היה בישיבה הקודמת.

מירב בן ארי: לא הייתי בישיבה הקודמת.

ג'קו גבאי: ניתן היום להעסיק אלפי עובדים בעזה.

ג'קו גבאי: תאמינו לי, יש כוח אדם מצוין שם, יש ציוד, יש קרנות.

אורי מקלב: - - - שלטון החמאס הוא טוב?

קריאה: זה אינטרס שלך שהחבר'ה שם יעבדו.

ג'קו גבאי: תעזרו לנו לתת תעסוקה בעזה.

מיקי לוי: יש 25,000 ברשות הפלסטינית.

מיקי לוי: אתה יודע מה יקרה אם הם לא יעבדו?

ג'קו גבאי: אני מעסיק היום לפחות 2,000 כאלה.

משה גפני: תודה רבה.

משה גפני: דורון יהודה, בבקשה.

דורון יהודה: אני מסכים עם מה שחבר הכנסת אורי מקלב העלה.

דורון יהודה: אנחנו מזמינים כמו צמיג שעולה 40 דולר.

דורון יהודה: כשאני רוצה לקנות את זה בארץ, זה עולה לי 600-700 שקלים צמיגים.

דורון יהודה: שם אני קונה את זה ב-40 אסור לפגוע בזה.

דורון יהודה: אני קונה באינטרנט צמיגים לעגלה.

משה גפני: בלי מע"מ.

דורון יהודה: אני קונה אותם בלי מע"מ וזה עולה לי 40 דולר.

משה גפני: אז מה הבעיה?

דורון יהודה: אני אומר שהמצב הזה צריך להישאר.

משה גפני: זה יישאר, אמרתי את זה.

משה גפני: משרד האוצר, בבקשה.

אורי זיסקינד: אני מרשות המיסים.

משה גפני: משרד האוצר, רשות המיסים, משרד הכלכלה.

משה גפני: אתם יודעים לעבוד.

משה גפני: ראיתי אתמול בוועדת השרים שאתם יודעים לעבוד אז נראה אם אתם גם יודעים לעבוד פה.

אורי זיסקינד: אני מחטיבה לתכנון וכלכלה ברשות המיסים.

אורי זיסקינד: הנושא הוא בהחלט חשוב וכבד משקל והוא נימצא על שולחנו של שר האוצר ומנהל רשות המיסים.

אורי זיסקינד: כמו שעלה קודם, העניין נדון בבג"צ ואנחנו לא נוכל להתייחס כרגע.

יצחק הרצוג: נו, באמת.

יצחק הרצוג: אתה עובד מדינה.

יצחק הרצוג: אתה יכול להגיד לי אם יש האטה בשוק הקמעונאות?

יצחק הרצוג: אתה יכול להגיד לי אם יש ירידה בהכנסות שלכם?

יצחק הרצוג: בחייך, אנחנו מכירים את המשחקים האלה.

יצחק הרצוג: זה לא יתכן, מה זה קשור לבג"צ בכלל?

יצחק הרצוג: אתם עובדי מדינה.

עודד פורר: אתה יודע איפה הבעיה, אדוני?

עודד פורר: הבעיה שלא העברנו את החוק פה, שלא יאפשר לשר האוצר להוריד מכסים חד צדדיים.

יצחק הרצוג: אתה צריך להגיד לי את האמת על העובדות שלך.

יצחק הרצוג: יכול להיות שאין האטה ואנחנו חיים בלה לה.

משה גפני: אפשר לנהל את הדיון הזה או אי אפשר?

משה גפני: פשוט לא יאומן כי יסופר.

משה גפני: אם אתה לא מוסר עכשיו את מלוא האינפורמציה, אל תבוא יותר לוועדה במשך שנה.

משה גפני: עם כל הכבוד, זה לא יהיה פה שמגישים בג"צ ואנחנו לא מקיימים דיון.

משה גפני: אתם רוצים להתחמק?

משה גפני: תתחמקו.

משה גפני: שנה על תבוא לפה.

יצחק הרצוג: הדיון הזה הוא ביוזמתנו, הוא לא קשור לבג"צ.

משה גפני: אני עכשיו רוצה לשמוע האם אתה מדווח לוועדה את מה שהיית צריך לדווח?

משה גפני: מה זאת התשובה הזאת?

אורי זיסקינד: אני יכול לענות?

משה גפני: בוודאי.

משה גפני: רצוי אפילו שתענה.

משה גפני: אל תגיד בג"צ.

אורי זיסקינד: אני לא אומר את הדברים על דעתי.

משה גפני: זה לא מעניין אותי דעתך או לא דעתך.

משה גפני: מה אתה חושב, אלה שממונים עליך הם יותר חכמים ממך?

משה גפני: ראיתי אותם.

משה גפני: עם כל הכבוד, תפסיקו עם זה.

משה גפני: תתחמקו מדיון.

משה גפני: לא יהיה דיון על שום דבר, אל תבואו עם כלום.

עידו סופר: לעניין של הפטור ממע"מ ספציפית זה, יש בעיה להתייחס.

משה גפני: אז אל תתייחסו ואל תבואו לפה שנה.

משה גפני: אל תבואו לפה שנה.

יצחק הרצוג: אנחנו העלינו עניין של משבר.

יצחק הרצוג: אז תפרטו תענו מה העמדות?

יצחק הרצוג: מה הנתונים שלכם על המשבר הזה?

משה גפני: חבר הכנסת הרצוג, אני מנהל באופן זמני את הוועדה.

משה גפני: הם מחכים שיחליפו אותי עם מישהו אחר אבל כרגע אני מנהל את זה.

משה גפני: או שאתם מוסרים את מלוא האינפורמציה, אם לא, אל תבואו לפה במשך שנה עם שום נושא.

משה גפני: הנושא הבא, גם תרצו להתייחס, אני לא אתן לכם – תחליטו.

משה גפני: אני מזמין אתכם, אני רוצה לשמוע את דעתכם.

משה גפני: כנראה אני הולך לקיים על זה דיון עם ראשי המשק.

משה גפני: אני מבקש את מלוא האינפורמציה.

משה גפני: התירוץ שזה נמצא בבג"צ לא מעניין אותי אפילו.

משה גפני: אם זה יהיה תירוץ, אתם לא תבואו לפה שנה.

משה גפני: יש את תקנות הדרכונים אחרי זה, לא נשמע את דעתכם.

משה גפני: תחליטו.

אורי זיסקינד: אדוני היושב ראש, הדבר הזה הוא לא דעתי.

אורי זיסקינד: התקיימה אתמול ישיבה ברשות המיסים עם היועץ המשפטי של הרשות.

אורי זיסקינד: אנחנו מנועים מלהתייחס פה לזה.

משה גפני: בסדר, אל תבואו.

עידו סופר: אני רכז תעשייה ומסחר באגף תקציבים.

עידו סופר: אני אחדד.

עידו סופר: לסוגיית עמדת הממשלה על הפטור ממע"מ לא ניתן להתייחס.

עידו סופר: על שאר הסוגיות שחברי הוועדה יעלו, יש כאן כמובן שקיפות.

יצחק הרצוג: העלינו אז תענה, האם יש משבר בענף הקמעונאות?

עידו סופר: תהיה כאן מייד התייחסות.

עודד פורר: אני לא מבין.

עודד פורר: למה הם מנועים להתייחס לעניין הפטור?

עודד פורר: אני לא מצליח להבין את זה.

עודד פורר: אדוני, אני מבקש שכל נושא שנמצא היום בבג"צ מול המדינה, שלא יתקיימו דיונים בוועדות הכנסת.

משה גפני: לא יהיה.

משה גפני: בסעיף הבא בסדר-היום וכך יהיה בהמשך, אתם לא תקבלו רשות דיבור, זה הכול.

משה גפני: יש ויכוח ביניכם לבין משרד הפנים, קולכם לא יישמע.

משה גפני: גם אני בג"צ.

משה גפני: נשמע מה הוא מתייחס ולפי זה אני אחליט.

משה גפני: יכול להיות שאתם לא תוזמנו בכלל לוועדה, הרי לא ייצא מכם שום דבר.

נחמן שי: אפשר לקבל תשובה או אי-אפשר?

משה גפני: בבקשה, תענה.

נחמן שי: שאל בוזי האם יש ירידה בקמעונאות?

נחמן שי: הוא לא ביקש לדעת את עמדתכם.

נחמן שי: עמדתכם זאת סוגיה אחרת, תחליטו בעד, תחליטו נגד.

יצחק הרצוג: מה מראים הנתונים?

יצחק הרצוג: אתם הערכתם, במסמך שאתם אגף תקציבים חילקתם למדינת ישראל, כתבתם שתהיה עלייה בצמיחה בגלל עלייה בצריכה הפנימית.

יצחק הרצוג: אתם לא עונים.

יצחק הרצוג: האם אתם לא מסתכלים מול העיניים ורואים נחשול אדיר – סליחה על הדימוי של השבוע – שבו אתם לא שמתם לב, אבל אנשים לא קונים בתוך השוק בארץ, הם פשוט קונים מפועלים סינים ויפנים.

שירה דימניק: אני מאגף תקציבים משרד האוצר.

משה גפני: לא הבנתי את החלוקה.

עידו סופר: אני פה לדיון אחר.

משה גפני: אתה מדבר על הדיון הבא?

משה גפני: אתה יכול לחזור למשרד, אני פשוט לא אתן לך.

משה גפני: אני אשמע רק את משרד הפנים.

עידו סופר: בסדר גמור.

משה גפני: מאה אחוז.

משה גפני: מה החלוקה עכשיו?

שירה דימניק: אני אתייחס לסוגיות שעלו בדיון.

משה גפני: למה רשות המיסים לא עונה?

משה גפני: בסדר, תעני, נשמע מה אתם עונים.

משה גפני: עליית מדרגה במשרד האוצר.

שירה דימניק: ראשית, מה שתואר כאן היה בדגש על הנושא של היבוא האישי.

שירה דימניק: המסחר המקוון זאת תופעה עולמית גלובלית וגם בישראל.

שירה דימניק: יש אתרים שהם אתרים ישראלים וניתן לרכוש מהם.

שירה דימניק: זה משהו שהקמעונאים בישראל עשו בתהליך אדפטציה כדי להסתגל למציאות החדשה שיש.

שירה דימניק: זאת עובדה שיש פה מציאות חדשה.

שירה דימניק: חבר הכנסת הרצוג תיאר כאן תהליך של הידרדרות ומדרון חלקלק, שבו החנויות מתרוקנות, הקניונים מתרוקנים.

שירה דימניק: עד כמה שאני יודעת ואתה יכול לקרוא את זה גם בכתבות שהתפרסמו, קניונים הרבה פעמים לא הכניסו מגזרים מסוימים לתוך הקניון.

שירה דימניק: לדוגמה, ענפים בתחום הכושר הגופני.

שירה דימניק: בעולם נעשית מגמה אחרת.

יצחק הרצוג: אבל גם חנויות רגילות קורסות.

שירה דימניק: אני אשמח להתייחס לכל הדברים שעלו פה.

משה גפני: חבר הכנסת הרצוג, תאפשר לה לדבר בשקט.

יצחק הרצוג: זה לא רק קניונים.

שירה דימניק: הענפים האלה אפשרו ללקוחות להיכנס לקניונים האלה ולעשות את הצריכה שהתקיימה.

שירה דימניק: יש גם ענפים שבאמת יצאו.

שירה דימניק: החנויות והיזמים צריכים להסתגל למצב החדש ולהביא פתרונות.

שירה דימניק: הפתרונות האלה גם מגיעים מהעובדה שחנויות מקומיות יצרו לעצמן מסחר מקוון.

שירה דימניק: גם העובדה שהחנויות עשו איזה תהליכים מחשוביים.

שירה דימניק: מגזר הקמעונאות הוא מגזר עם פריון נמוך ואת זה אנחנו יודעים.

שירה דימניק: מדינת ישראל בהשוואה עולמית צריכה לפעול כדי להגדיל את רמת הפריון.

משה גפני: שירה, רק שנייה.

משה גפני: עלתה שאלה בדיון.

משה גפני: יש לנו מצד אחד את הפטור ממע"מ, מצד שני, יש את הזולת המחירים.

משה גפני: האם קיימתם דיון איך פותרים את הבעיה הזאת?

משה גפני: האם קיימתם דיון על זה.

שירה דימניק: כאמור זאת סוגיה ספציפית של פטור ממע"מ.

משה גפני: הסוגיה ידועה לי.

משה גפני: אני שואל האם התקיים דיון.

שירה דימניק: אתה יכול לאפשר לי לענות?

משה גפני: בטח.

משה גפני: זה עדיין בחלק שבו אני מאפשר למשרד האוצר לענות.

שירה דימניק: הסוגיה הזאת ספציפית באמת תידון בעתירה שהוגשה בבג"צ.

שירה דימניק: בכל מקרה, הנושא של הפטור עלה בדיונים פנימיים וימשיכו להיות דיונים בנושא.

שירה דימניק: התייחסות לנושא הזה ספציפית אנחנו נתייחס בבג"צ.

יצחק הרצוג: מה לגבי ההערכה שלכם על הצמיחה במשק?

יצחק הרצוג: אתם לא עושים התאמה?

שירה דימניק: אני לא מכירה את - - -

דן כרמלי: 75% מהצמיחה במשק - - -

משה גפני: מר כרמלי, הבנתי.

יצחק הרצוג: אם תסתכלי על הרכיב של מחלקת המחקר שלכם, במבוא לתקציב המדינה אתם קובעים שזה הרכיב המרכזי של הצמיחה.

יצחק הרצוג: האם אתם חושבים שהצמיחה בינואר 2019 - - -

משה גפני: בוזי, אין לנו פרטנר לדיון.

משה גפני: חבר הכנסת הרצוג, תן לי.

משה גפני: אמרתי לך, אני באופן זמני פה.

משה גפני: הם מרוצים מפני שאני באופן זמני.

משה גפני: אופן זמני יכול לקחת הרבה שנים.

משה גפני: אני מבקש לזמן לדיון מיוחד בעניין הזה את מנכ"ל משרד האוצר, את הכלכלן של האוצר, את מנהל רשות המיסים, את מנכ"ל משרד הכלכלה, את נגידת בנק ישראל, או מי שהיא חושבת שצריך לבוא לעניין הזה.

משה גפני: אני מבקש לקיים דיון עקרוני על הנושא שהוא דיון עומק.

משה גפני: האם מדינת ישראל ערוכה לעמוד מול הגל הזה.

משה גפני: זאת מציאות שמצד אחד אנחנו לא רוצים להוריד את הפטור ממע"מ, בגלל שאז אנחנו מעלים מחירים ומצד שני, אנחנו לא רוצים לפגוע בתעשייה הישראלית.

יצחק הרצוג: הקמעונאות.

קריאה: רק מהאינטרנט העלויות זה 10 מיליארד שקל מע"מ.

קריאה: השאלה האם הם ערוכים לזה?

משה גפני: זה נושא הדיון.

משה גפני: זה צריך להיות עם ראשי המשק.

משה גפני: זה ייקח קצת יותר זמן מכיוון שיצטרכו לקיים מועד, אבל הדיון הזה יתקיים.

משה גפני: אני חושב שיש פה עיוות נורא.

משה גפני: התקיים פה דיון.

משה גפני: מגישים את זה כמה חברי כנסת מכובדים ומגיש את זה יושב ראש האופוזיציה וזה לא דיון ראשון.

משה גפני: ההתייחסות של הממשלה לכנסת היא משפילה, היא מתחת לכל ביקורת.

משה גפני: אנחנו מדברים על רמה גבוהה של ועדת הכספים של חברים שהציעו את ההצעה הזאת וההתייחסות היא שאתמול הוגש בג"צ ולא יכולים לענות.

משה גפני: בסדר.

משה גפני: היות ואני כבר הרבה שנים פה אני כבר מכיר את הבדיחות.

משה גפני: גם הבדיחות לא מתחדשות אצלי.

משה גפני: אתם לא תקבלו רשות דיבור כאן בוועדה.

משה גפני: אנחנו נחכה לתשובת הבג"צ.

משה גפני: אין קשר, פשוט אין קשר לבג"צ.

משה גפני: אם יש לכם מה להסתיר בבית המשפט העליון, אז אתם גם מסתירים את זה פה.

משה גפני: אנחנו מקיימים פה דיון שהוא לא נגד, אלא דיון שהוא בעד.

משה גפני: אנחנו רוצים לעזור למשק הישראלי, לאזרחים הישראלים ולמפעלים הישראלים.

משה גפני: אז אם אתם לא יכולים לשתף פעולה, זאת אומרת, הכנסת ריקה מכל תוכן.

משה גפני: אם היא ריקה מכל תוכן, גם אתם תהיו ריקים מכל תוכן.

משה גפני: אתם תלכו לוועדת שרים לשקר שם.

משה גפני: בבקשה, אני מבקש להזמין את האנשים.

משה גפני: לא בוער אבל אני רוצה שכולם יהיו.

עידו סופר: אני רכז תעשייה ומסחר באגף התקציבים.

עידו סופר: ניתנה כאן תשובה, לטעמי, מלאה לחברי הכנסת ואני אגיד למה.

משה גפני: אל תסביר את זה.

עידו סופר: אני מבקש לחזור עבור חבר הכנסת הרצוג שהזמין את הדיון.

משה גפני: אבל מיותר.

עידו סופר: אם אפשר, דקה ואני מסיים.

עידו סופר: מי נמצא ממשרד הכלכלה?

עידו סופר: משרד הכלכלה צריך להתייחס לעניין.

עידו סופר: אני בקושי מקשיב לו אז תתכונן למה שאתה רוצה להגיד.

עידו סופר: בסופו של דבר מדובר פה על מגמה עולמית.

עידו סופר: לא ניתן לעצור את הדבר הזה.

עידו סופר: השוק השתנה, המציאות השתנתה.

עידו סופר: מעבר לכך, הצרכן המקומי לא מוכן לקנות מוצר, כשהפרש המחירים לבין מוצר שנקנה בחו"ל או נקנה באינטרנט, הוא 40% עד 60%.

עידו סופר: המס פה, שאנחנו לא מתייחסים אליו, הוא סיפור שולי.

עידו סופר: מה ניתן לעשות?

עידו סופר: מה המדינה עושה ומה ניתן לעשות?

עידו סופר: המדינה, קודם כל - - -

משה גפני: אתה יכול להצביע נגד מה שאתה רוצה.

משה גפני: על הכול נגד, אני איתך ביחד.

עידו סופר: המדינה הובילה שורה של פעילויות להסרת נטל רגולטורי עבור היבואנים.

עידו סופר: עלו פה לא מעט טענות מצד התעשייה המקומית שאנחנו פועלים עבור היבואנים.

עידו סופר: זה המגזר הקמעוני בסופו של דבר ואני אחדד.

עידו סופר: אנחנו מדברים על רפורמת הקורנפלקס שהיתה בזמנו, הרפורמה במכון התקנים, הרפורמה בייבוא מוצרי תקשורת ובשני רפורמות שמונחות על השולחן של הכנסת, גם תמרוקים וגם ביבוא מוצרי חשמל.

עידו סופר: זה חוסך גרוסו מודו בין 10% ל-15% ממחיר המוצר, אם פותרים את תת הסוגיה של נטל רגולטורי.

עידו סופר: מעבר לכך גם נעשתה הפחתת מכסים והפחתה של מיסי קניה כדי שניתן יהיה לייצר.

עידו סופר: אבל, הקמעונאים, בסופו של דבר, מי שלא מייבא, בסוף יש כאן עוד נדבך מאחור וזה היבואנים הרשמיים שבסוף גוזרים כאן רווחים מאוד משמעותיים.

יצחק הרצוג: יש לי מלא תשובות.

משה גפני: לא, לא.

משה גפני: הוא לא הוזמן לדיון הזה, הוא בא לדיון הבא.

עידו סופר: יש גם שני דברים שאנחנו סבורים שגם הקמעונאים צריכים לעשות בהיבט הזה.

יצחק הרצוג: בוא נדבר על אלימות הבנקים בעוד שנה ואז נדבר.

עידו סופר: אחד, זאת סוגיה של למקסם את החוזים מול היבואנים ואת החוזים לעניין עלויות השכירות, כדי בסופו של דבר להביא לתחרות על המחירים לצרכן כי הפער הוא לא 17%.

עידו סופר: הפער הוא 40%, 50%, 60% במחיר המוצרים.

עידו סופר: תודה.

משה גפני: משרד הכלכלה ובזה אנחנו מסיימים.

יבגני ציקנובסקי: אני נציגו של הממונה על חוקיות היבוא.

יבגני ציקנובסקי: בחוקיות היבוא אנחנו לא גובים מיסים ואנחנו לא קובעים את הפטור ממכס וממע"מ.

יבגני ציקנובסקי: לממונה על חוקיות היבוא יש עמדה כי אנחנו כן עוסקים ברגולציה ביבוא.

יבגני ציקנובסקי: אני מדבר רק על היבוא ולא על התעשיינים המקומיים.

משה גפני: אנחנו מדברים על יבוא אישי.

יבגני ציקנובסקי: על יבוא אישי, בדיוק.

משה גפני: אתם לא עוסקים בזה?

יבגני ציקנובסקי: אנחנו עוסקים גם ביבוא אישי.

עודד פורר: תוכל להתייחס בהקשר הזה לעובדה שבדואר כשעושים יבוא אישי - - -

משה גפני: עודד, אתה מביא עוד דברים, אני כבר לא שם.

יבגני ציקנובסקי: קודם כל, היקף היבוא האישי בשנת 2017 הוא עדיין נמוך.

יצחק הרצוג: כמה?

יבגני ציקנובסקי: 3.5 מיליארד שקלים.

יצחק הרצוג: באינטרנט?

יבגני ציקנובסקי: זה יבוא אישי, לא רק באינטרנט.

יצחק הרצוג: זה מה שמזמינים מאמזון?

יבגני ציקנובסקי: מאינטרנט ומחו"ל.

יבגני ציקנובסקי: זה יכול להיות גם לא מהאינטרנט.

יבגני ציקנובסקי: 3.5 מיליארד שקלים זה הנתון.

יבגני ציקנובסקי: זה יבוא אישי שהוא לא רק 75 דולר.

יבגני ציקנובסקי: הוא מהווה סך הכול 1% מכל היבוא למדינת ישראל שהוא 350 מיליארד.

יבגני ציקנובסקי: זה הנתון שיש לנו.

יבגני ציקנובסקי: היבוא האישי תרם לכלכלה הישראלית - - -

מיקי לוי: כמה היה היבוא ב-2016, כדי לחשב את האחוזים?

יבגני ציקנובסקי: 2.9.

מיקי לוי: זאת אומרת שיש עליה של 1.5 בשנה וזה ילך ויקפוץ הרבה יותר.

אורי מקלב: זה לא יגיע ליותר מ-3%.

יבגני ציקנובסקי: זה גם במחירים הנמוכים.

משה גפני: יש לי בקשה ממך, אתה לא עונה לאף אחד מחברי הכנסת, אני את הדיון סיימתי.

משה גפני: אני מבקש שתמשיך את הדברים ורק אם אני שואל אותך תענה.

יבגני ציקנובסקי: היבוא האישי תרם לכלכלה הישראלית בכך שהוא הביא להורדת מחירים בתחומים החשופים ליבוא אישי.

יבגני ציקנובסקי: אמירה זאת מבוססת על דוח בנק ישראל.

יבגני ציקנובסקי: לקחנו את זה מהדוח ממש.

יבגני ציקנובסקי: מאפייני היבוא האישי לישראל מצדיקים בשלב זה פטור כללי ממס.

יבגני ציקנובסקי: ההצדקה לכך הינה במרחק והתנאים הגיאוגרפיים.

יבגני ציקנובסקי: בנוסף, גביית המס כרוכה בבירוקרטיה שהופכת את היבוא האישי ללא כדאי.

יבגני ציקנובסקי: כל עוד הגבייה תהיה כרוכה בבירוקרטיה, אין הצדקה לביטול הפטור ממס.

יבגני ציקנובסקי: היבוא האישי הביא להורדת מחירים על אף שהוא איננו חלק ממדד המחירים לצרכן.

יבגני ציקנובסקי: היבוא האישי לא נכנס למדד המחירים לצרכן.

יבגני ציקנובסקי: מדד המחירים לצרכן מבוסס על המחירים המקומיים בלבד.

משה גפני: מה דעתך על המפעלים הקמעוניים בארץ?

משה גפני: החברות שעוסקות במכירה של המוצרים האלה?

יבגני ציקנובסקי: קודם כל, במשרד הכלכלה יש אגפים שלמים שמטפלים בהם.

יבגני ציקנובסקי: קודם כל, הסוכנות לעסקים קטנים ובינוניים.

משה גפני: אתם יודעים שיש לינקג'?

יבגני ציקנובסקי: אנחנו מטפלים בכל המגוון.

יבגני ציקנובסקי: מנהל תעשיות מטפל בתעשייה.

משה גפני: מטפלים, הבנתי.

משה גפני: האם אתם יודעים שיש קשר בין הנושא שאליו אתה מתייחס לבין הפגיעה במפעלים הקמעוניים.

משה גפני: אתם יודעים או לא יודעים?

יבגני ציקנובסקי: אנחנו מודעים.

משה גפני: חשבתי שאתם יודעים רק שעות עבודה ורווחה.

יבגני ציקנובסקי: זה עבר למשרד העבודה.

מירב בן ארי: זה כבר לא בטיפול שלו וגם לא של הוועדה.

יבגני ציקנובסקי: זה זרוע עבודה במשרד העבודה והרווחה.

משה גפני: אבל אתם הבעתם עמדה מאד נחרצת בוועדת השרים.

משה גפני: זה בסדר, אתם משרד פעיל.

משה גפני: אני שואל האם אתם יודעים שיש קשר בין היבוא האישי, הפטור ממע"מ לבין המפעלים בארץ והעובדים?

יבגני ציקנובסקי: תמיד יש קשר.

יבגני ציקנובסקי: לכן אנחנו צריכים למצוא את האיזון.

יבגני ציקנובסקי: מעודדים את התעשייה המקומית.

מירב בן ארי: מה אתה עושה תכלס?

מירב בן ארי: תגיד מה?

משה גפני: אמרתי שאתה לא עונה לחברי כנסת.

מירב בן ארי: למה?

משה גפני: כי סיימנו את הדיון.

מירב בן ארי: חברי כנסת, לא אמרת ברות כנסת.

משה גפני: אבל אין לו, הוא אומר שהם מחפשים פתרון.

רוית גרוס: אני מהתאחדות המלאכה והתעשייה.

רוית גרוס: אנחנו מייצגים עסקים יצרניים קטנים.

רוית גרוס: אני רוצה לדבר על נקודת המבט של היצרנים בכל הסיפור הזה.

רוית גרוס: מאוד קשה להיות יצרן ישראלי וזה ידוע.

רוית גרוס: יש את הבירוקרטיה וגם חוקי עבודה.

רוית גרוס: לא סתם המחירים פה יקרים.

רוית גרוס: מצד אחד, נותנים לנו את ההקלות של נטו תעשייה ובאים לקראתנו.

רוית גרוס: מצד שני, באותה נשימה, מקשים עלינו את התחרות.

רוית גרוס: גם ככה קשה לנו להתחרות ולשרוד פה.

רוית גרוס: לדוגמה, יצרני משחקים, יצרני מזון, יצרני טקסטיל - - -

משה גפני: מה אתם מבקשים?

רוית גרוס: אנחנו רוצים שיתנו לנו להתחרות בצורה שווה.

רוית גרוס: אנחנו רוצים שיקלו עלינו.

רוית גרוס: כמו שמורידים את המס בעבור היבוא, גם יורידו את המס של המכירות אצלנו.

רוית גרוס: לא יתכן שלא יתנו לנו להתחרות במשק.

רוית גרוס: קשה להיות פה יצרן.

רוית גרוס: אנחנו מפרנסים אלפי משפחות.

רוית גרוס: חוקי העבודה באמת הם קשים מיום ליום ועולים הרבה כסף למעסיק הישראלי.

רוית גרוס: לא הגיוני שלא נותנים לנו להתחרות בצורה שווה.

משה גפני: צודקת.

אורי מקלב: אדוני היושב ראש, לקראת הדיון המעמיק שאתה רוצה לקיים, צריך לייצר מסמך פנימי של הכנסת.

אורי מקלב: יש מסמכים של בנק ישראל, יש מסמך של ה-OECD.

אורי מקלב: יש הבדל גדול בין יצרן לבין יבואן.

אורי מקלב: יש יצרנים שצריך להגן עליהם.

אורי מקלב: יש כאלה שהם יבואנים, כל מה שהוא עושה זה לקנות באותו מקום שאני קונה.

אורי מקלב: זה המסחר שלו וזה החלק הנכבד.

אורי מקלב: בעניין של פוקס, קסטרו ו- h

קריאה: יש חצי מיליון עובדים במדינת ישראל.

מיקי רוזנטל: כדי להגיע למסקנות נכונות אני מציע שנזמין ממרכז המידע והמחקר של הכנסת נתונים מה עושים בעולם.

משה גפני: אמרתי שאני רוצה לקיים דיון.

משה גפני: רבותיי, אני חוזר על הסיכום שלי.

נחמן שי: אני מציע שתזמין איזה כלכלן שעוסק ושהוא לא מעורב.

משה גפני: לא מעורב זה לא פשוט, אבל יהיו כאלה.

משה גפני: אני חוזר על הסיכום.

משה גפני: אני מבקש לקיים דיון עומק עם ראשי המשק.

משה גפני: אני מבקש לתאם את הזמן.

משה גפני: כמובן שיוזמנו חברי הכנסת אבל יוזמנו גם אורחים שיש להם עניין בנושא, כלכלנים או כאלה שיוכלו להביע את דעתם, כי הנושא הזה הוא נושא מרכזי.

משה גפני: הנושא הנוסף שאני רוצה לומר, תרשמו לכם משרדי הממשלה.

משה גפני: השאלה האם יש לכם אמת אחת שאתם אומרים אותה בבית המשפט ואמת אחרת שאתם אומרים אותה כאן?

משה גפני: מה זה הדבר הזה שהוגש בג"צ וקיבלתם הנחייה שלא להגיד פה.

משה גפני: את מה לא להגיד פה?

משה גפני: את מה שאתם רוצים להגיד בבית המשפט?

משה גפני: זאת אומרת שפה אתם הולכים להגיד משהו אחר?

משה גפני: בבית המשפט אתם משקרים?

משה גפני: איפה אתם אומרים לא אמת?

משה גפני: לבוא ולהגיד שאנחנו בעצם לא קיימים כי ברגע שמישהו מגיש עתירה לבג"צ אתם לא יכולים למסור פה אינפורמציה, מבחינתי זה דבר חמור ביותר.

משה גפני: אתם פוגעים בכללי הדמוקרטיה באופן אמיתי.

נחמן שי: מייתרים את הכנסת.

משה גפני: כן.

משה גפני: כל פעם יהיה לכם תירוץ.

משה גפני: אולי אפילו תעשו איזה בג"צ פיקטיבי כדי לא למסור פה אינפורמציה.

משה גפני: אני לא מקבל את העניין הזה.

משה גפני: אתם יכולים לחזור אל הממונים אליכם.

משה גפני: אמרתי לכם שאני לא אשמע את מה שאתם אומרים.

משה גפני: יכול להיות שלא תהיה לי ברירה, אני אצטרך לתת לכם להגיד, אבל מבחינתי זה יהיה שקוף לחלוטין.

משה גפני: אם זאת ההתייחסות שלכם לכנסת ולוועדת הכספים זה יהיה הדדי.

משה גפני: אני ראיתי את זה אתמול ואני רואה את זה היום וכך זה יימשך הלאה ונעסוק בכיפופי ידיים ונראה מה יהיה בסוף.

משה גפני: תודה רבה.

משה גפני: הסעיף הזה הסתיים.

משה גפני: הישיבה נעולה.